CELEX: 32006D0722
Language: sl
Date: 2006-10-24 00:00:00
Title: 2006/722/ES: Odločba Komisije z dne 24. oktobra 2006 o odobritvi dajanja v promet repičnega olja z visoko vsebnostjo neumiljive snovi kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2006) 4975)

26.10.2006   
            
            
               SL
            
            
               Uradni list Evropske unije
            
            
               L 296/17
            
         
      ODLOČBA KOMISIJE
   
   z dne 24. oktobra 2006
   o odobritvi dajanja v promet „repičnega olja z visoko vsebnostjo neumiljive snovi“ kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2006) 4975)
   (Besedilo v francoskem jeziku je edino verodostojno)
   (2006/722/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Dne 24. oktobra 2001 je družba Laboratoires Pharmascience (zdaj Laboratoires Expanscience) pri pristojnih organih Francije vložila zahtevek za dajanje v promet „repičnega olja z visoko vsebnostjo neumiljive snovi“ kot nove živilske sestavine.
            
         
               (2)
            
            
               Dne 8. januarja 2002 je pristojni organ Francije Komisiji poslal začetno poročilo o oceni. Sklepna ugotovitev poročila je, da bi „repično olje z visoko vsebnostjo neumiljive snovi“, ki je predlagana kot živilska sestavina, ob dnevnem vnosu 1,5 g lahko dopolnjevalo vnos vitamina E ter da ravni fitosterola ne zadostujejo za zmanjšanje holesterolemije.
            
         
               (3)
            
            
               Komisija je 18. februarja 2002 vsem državam članicam poslala poročilo o začetni presoji.
            
         
               (4)
            
            
               Kot je določeno v členu 6(4) Uredbe (ES) št. 258/97, so bili v 60 dneh podani obrazloženi ugovori glede trženja tega proizvoda v skladu z navedeno določbo.
            
         
               (5)
            
            
               Zato je bil 30. januarja 2004 opravljen posvet z Evropsko agencijo za varnost hrane (EFSA).
            
         
               (6)
            
            
               EFSA je 6. decembra 2005 sprejela „Mnenje Znanstvenega odbora za dietetične izdelke, prehrano in alergije na zahtevo Komisije v zvezi z ‚,repičnim oljem z visoko vsebnostjo neumiljive snovi‘ kot nove živilske sestavine“.
            
         
               (7)
            
            
               Sklepna ugotovitev mnenja je, da je predlagan vnos 1,5 g dnevno „repičnega olja z visoko vsebnostjo neumiljive snovi“ varen.
            
         
               (8)
            
            
               Priznano je, da je „repično olje z visoko vsebnostjo neumiljive snovi“ ob nameravanem vnosu 1,5 g dnevno varen vir vitamina E. Za označevanje in predstavljanje se uporablja Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (2).
            
         
               (9)
            
            
               Iz znanstvene ocene izhaja, da „repično olje z visoko vsebnostjo neumiljive snovi“ izpolnjuje merila iz člena 3(1) Uredbe (ES) št. 258/97.
            
         
               (10)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   „Repično olje z visoko vsebnostjo neumiljive snovi“, kot je opredeljeno v prilogi, se lahko da v promet v Skupnosti kot nova živilska sestavina za uporabo v prehranskih dopolnilih.
   Člen 2
   Največja količina „repičnega olja z visoko vsebnostjo neumiljive snovi“ v odmerku, ki jo proizvajalec priporoča za dnevno zaužitje, je 1,5 g.
   Člen 3
   Poimenovanje nove živilske sestavine je „izvleček repičnega olja“.
   Člen 4
   Ta odločba je naslovljena na družbo Laboratoires Expanscience, Siège Social, 10, Avenue de l’Arche, F-92419 Courbevoie Cedex.
   
      V Bruslju, 24. oktobra 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 43, 14.2.1997, str. 1. Uredba, kakor je bila nazadnje spremenjena z Uredbo (ES) št. 1882/2003 (UL L 284, 31.10.2003, str. 1).
   
      (2)  UL L 183, 12.7.2002, str. 51. Direktiva, kakor je bila spremenjena z Direktivo Komisije 2006/37/ES (UL L 94, 1.4.2006, str. 32).
   
      PRILOGA
      Specifikacije „repičnega olja z visoko vsebnostjo neumiljive snovi“
      OPIS
      „Repično olje z visoko vsebnostjo neumiljive snovi“ se proizvaja z vakuumsko destilacijo in se razlikuje od rafiniranega repičnega olja po koncentraciji neumiljivega deleža (1 g v rafiniranem repičnem olju in 9 g v „repičnem olju z visoko vsebnostjo neumiljive snovi“). Vsebuje nekoliko manj trigliceridov z mononenasičenimi in polinenasičenimi maščobnimi kislinami.
      SPECIFIKACIJE
      
                  
                     Neumiljive snovi
                  
               
               
                  > 7 g/100 g
               
            
                  Tokoferoli
               
               
                  > 0,8 g/100 g
               
            
                  α-tokoferol (%)
               
               
                  30–50 %
               
            
                  γ-tokoferol (%)
               
               
                  50–70 %
               
            
                  δ-tokoferol (%)
               
               
                  < 6 %
               
            
                  Steroli, triterpenski alkoholi, metilsteroli
               
               
                  > 5 g/100 g
               
            
                  Maščobne kisline v trigliceridih
               
            
                  palmitinska kislina
               
               
                  3–8 %
               
            
                  stearinska kislina
               
               
                  0,8–2,5 %
               
            
                  oleinska kislina
               
               
                  50–70 %
               
            
                  linolna kislina
               
               
                  15–28 %
               
            
                  linolenska kislina
               
               
                  6–14 %
               
            
                  eruka kislina
               
               
                  < 2 %
               
            
                  
                     Kislinsko število
                  
               
               
                  ≤ 6 mg KOH/g
               
            
                  
                     Peroksidno število
                  
               
               
                  ≤ 10 mEq O2/kg
               
            
                  
                     Železo (Fe)
                  
               
               
                  < 1 000 μg/kg
               
            
                  
                     Baker (Cu)
                  
               
               
                  < 100 μg/kg
               
            
                  
                     Policiklični aromatski ogljikovodiki (PAH) Benzo(a)piren
                  
               
               
                  < 2 μg/kg
               
            Potrebna je obdelava z aktivnim ogljikom, da se policiklični aromatski ogljikovodiki (PAH) ne obogatijo med proizvodnjo „repičnega olja z visoko vsebnostjo neumiljive snovi“.